b'\n_START_ARTICLE_\nBogdan Ciril Novak\n_START_SECTION_\n\xc5\xbdivljenje in delo\n_START_PARAGRAPH_\nNovak je leta 1944 diplomiral na ljubljanski PF ter 1955 magistriral in 1961 doktoriral iz zgodovine na \xc4\x8dika\xc5\xa1ki univerzi Loyola z disertacijo o etni\xc4\x8dnih in politi\xc4\x8dnih vidikih boja za Trst 1943-1954. Po umiku iz Slovenije 1945 je pou\xc4\x8deval na ve\xc4\x8d tr\xc5\xbea\xc5\xa1kih osnovnih \xc5\xa1olah in gimnazijah, po odhodu 1951 v ZDA pa na univerzah Indiana (Gary) in Roosevelt (Chicago)._NEWLINE_Novak se je izkazal za enega od vidnej\xc5\xa1ih strokovnjakov za zgodovino Trsta in Svobodnega tr\xc5\xbea\xc5\xa1kega ozemlja ter za vpra\xc5\xa1anje dr\xc5\xbeavne meje z Italijo, prou\xc4\x8deval pa je tudi splo\xc5\xa1na vpra\xc5\xa1anja zgodovine Slovencev, slovenske manj\xc5\xa1ine v Italiji ter izseljeni\xc5\xa1tva v ZDA, predvsem delovanje L. Adami\xc4\x8da.'